Parveena Ahangar

Parveena Ahangar (født 1962?), også kalt «Jernkvinnen fra Kashmir», er en pionér for menneskerettighetsarbeidet i Jammu og Kashmir. I 2017 ble hun sammen med Imroz Parvez tildelt Raftoprisen for sitt arbeid, et arbeid hun i 2005 også var nominert til Nobels fredspris for. 

I 1994 grunnla hun organisasjonen Association of Parents of Disappeared Persons (APDP). Gjennom denne har hun bidratt til å gjøre systematiske borføringer av menn i delstaten synlig for offentligheten, også internasjonalt. Organisasjonen ledes og drives av de etterlatte. Den 10. i hver måned arrangerer organisasjonen fredelige protester i Srinagar, hvor hun bor, mot de systematiske forsvinningene. Der deler de ut kalendere med bilder av de savnede slektningene. Organisasjonen tilbyr også praktisk og juridisk assistanse til pårørende familier. Parveena Ahangar har brukt sin egen historie til en kraft i kampen for menneskerettigheter i Kashmir.

Referanser

Kilder
Om prisvinnerne hos rafto.no 
The endless wait for Kashmir's disappeared to return Artikkel hos aljazeera.com

Personer fra Srinagar
Mottakere av Raftoprisen